CELEX: 52020PC0005
Language: fi
Date: 2020-01-10
Title: Ehdotus NEUVOSTON ASETUS tiettyjä kalastustuotteita koskevien unionin autonomisten tariffikiintiöiden avaamisesta ja hallinnoinnista kaudeksi 2019–2020 annetun neuvoston asetuksen (EU) 2018/1977 muuttamisesta

EUROOPAN KOMISSIO
            Bryssel 10.1.2020
            COM(2020) 5 final
            2020/0004(NLE)
            Ehdotus
            NEUVOSTON ASETUS
            tiettyjä kalastustuotteita koskevien unionin autonomisten tariffikiintiöiden avaamisesta ja hallinnoinnista kaudeksi 2019–2020 annetun neuvoston asetuksen (EU) 2018/1977 muuttamisesta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Neuvoston asetus (EU) 2018/1977, jolla avattiin tiettyjä kalastustuotteita koskevat unionin autonomiset tariffikiintiöt ja säädettiin niiden hallinnoinnista kaudeksi 2019–2020, annettiin 14. joulukuuta 2018. 
            
            
               Asetuksen tavoitteena on turvata unionin jalostusalan kilpailukyky ja välttää unionin kalastustuotteiden tuotannon vaarantuminen takaamalla jalostusalalle kalastustuotteiden riittävä tarjonta. Tätä varten asetuksella alennetaan tuontitulleja tai suspendoidaan tuontitullit joidenkin kalastustuotteiden osalta asianmukaisen suuruisten tariffikiintiöiden puitteissa. Asetuksessa myös määritellään jalostustoimet (”riittävän valmistuksen ehto”), joiden yhteydessä tariffikiintiöitä voidaan käyttää, ja jalostustoimet, joiden yhteydessä tariffikiintiöitä ei voida käyttää.
            
            
               2.INTRESSITAHOJEN KUULEMINEN 
            
            
               Neuvoston asetuksen (EU) 2018/1977 antamisen jälkeen muutamat EU:n jalostajat ja yksi jäsenvaltio ilmoittivat komissiolle, että koska CN-koodi 1604 32 00 (kaviaarin korvike) oli poistettu aiemmassa neuvoston asetuksessa (EU 2015/2265) ilmoitetusta autonomisesta tariffikiintiöstä 09.2750, jalostajat eivät enää pystyneet tuomaan kyseiseen CN-koodiin kuuluvaa jalostettua kalanmätiä kuten ne olivat tehneet edellisen järjestelyn aikana. Voimassa olevassa autonomisia tariffikiintiöitä koskevassa asetuksessa (2019–2020) CN-koodi 1604 32 00 (kaviaarinkorvike) korvattiin CN-koodilla 0305 20 00 (kalan maksa, mäti ja maiti, kuivatut, savustetut, suolatut tai suolavedessä), jotta koodi vastaisi paremmin tavaran kuvausta (kalanmäti, pesty ja puhdistettu kiinni olevista sisälmyksistä, suolattu tai suolavedessä, kaviaarinkorvikkeiden jalostukseen tarkoitettu).
            
            
            
               CN-koodin 1604 32 00 poistamisesta seurasi, että kyseisistä tuotteista kannettu tulli nousi 0 prosentista 20 prosenttiin, koska tuotteet eivät voi enää hyötyä autonomisten tariffikiintiöiden järjestelmästä. Tuloksena oli merkittäviä tappioita, koska kyse on huomattavista määristä ja voimassa on pitkäkestoisia sopimuksia. Koska komission ehdotuksessa oli säilytetty CN-koodi 1604 32 00 ja 1. tammikuuta 2019 voimaan tullut uusi asetus annettiin vasta 14. joulukuuta 2018, yritykset väittävät, että kyseinen muutos oli ennakoimaton eikä taannut niille riittävästi mukautumisaikaa, koska niiden tavarantoimittajien kanssa tekemät sopimukset ovat pitkäkestoisia.
            
            
            
               Seikkaperäinen analyysi on osoittanut, että kyseessä oleva tuonti väheni merkittävästi koodin muuttumisen vuoksi (1 500 tonnin autonomisesta tariffikiintiöstä on käytetty vain 400 tonnia, kun vuonna 2018 siitä käytettiin 958 tonnia). 
            
            
            
               Toisaalta autonomisten tariffikiintiöiden tavoitteena on luoda lisäarvoa ja työpaikkoja. Tältä osin sulatusta, uudelleen pakkausta ja pastörointia ei voida pitää ”jalostamisena”, joka loisi merkittävää lisäarvoa. CN-koodi 1604 32 00 (kaviaarinkorvike) korvattiin CN-koodilla 0305 20 00 (kalan maksa, mäti ja maiti, kuivatut, savustetut, suolatut tai suolavedessä) juuri tässä yhteydessä. 
            
            
            
               Autonomisia tariffikiintiöitä 2019–2020 koskevasta asetuksesta käytyjen keskustelujen yhteydessä tullikoodeksikomitea hyväksyi alanimekettä 0305 20 00 varten uudet yhdistetyn nimikkeistön selittävät huomautukset, joissa selvennetään kyseisen alanimikkeen soveltamisalaa lisämääritelmillä. Uusien yhdistetyn nimikkeistön selittävien huomautusten mukaan suolattu kalanmäti, joka ei ilman lisäjalostusta sovellu välittömästi nautittavaksi kaviaarina tai kaviaarinkorvikkeena siinä tilassa, jossa se esitetään tullille, mutta joka on tarkoitettu kaviaarinkorvikkeen valmistukseen, luokitellaan kyseiseen alanimikkeeseen.
            
            
               Sen vuoksi voidaan päätellä, että CN-koodin 1604 32 00 korvaaminen uudessa autonomisia tariffikiintiöitä koskevassa asetuksessa (2019–2020) CN-koodilla 0305 20 00 on autonomisten tariffikiintiöiden tavoitteiden mukaista. Koska kuitenkin asetus, jossa ilmoitetaan samalle autonomiselle tariffikiintiölle 09.2750 eri CN-koodi kuin komission ehdotuksessa ja aiemmassa lainsäädännössä mainittu koodi, annettiin myöhäisessä vaiheessa, ja koska tuotannonalalla ei ole selvää ymmärrystä kyseisten kahden CN-koodin eroista (tätä seikkaa vahvisti se, että ne ovat saman järjestysnumeron alla), vaikutus kalanmätiteollisuuteen EU:ssa oli hyvin kielteinen. Kauppavirrat eivät saisi keskeytyä äkillisesti kyseisen CN-koodia koskevan muutoksen vuoksi.
            
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               
                  EU:n toiminnasta tehdyn sopimuksen 31 artikla.
               
            
         
         
            
               •Toissijaisuusperiaate (jaetun toimivallan osalta) 
            
            
               
                  Yhteisen tullitariffin mukaiset tullit kuuluvat unionin yksinomaiseen toimivaltaan. Toissijaisuusperiaatetta ei sen vuoksi sovelleta kyseisiin säännöksiin.
               
            
            
               •Suhteellisuusperiaate
            
            
               
                  Valittu toimintatapa on oikeasuhteinen, koska kunkin tuotteen osalta sallitaan vain rajoitettu määrä ottaen huomioon käyttöaste, tasapuoliset toimintaedellytykset EU:n tuottajien ja EU:n ulkopuolisten tuottajien välillä, lisäarvo ja muut kauppaetuudet.
               
               
                  Ehdotus on suhteellisuusperiaatteen mukainen, koska tulliliitto on yhteistä politiikkaa, minkä vuoksi se olisi pantava täytäntöön neuvoston antamalla asetuksella.
               
            
            
               •Toimintatavan valinta
            
            
               
                  Ei sovelleta.
               
               
            
            
               3. TALOUSARVIOVAIKUTUKSET
            
            
               Ehdotuksella on vaikutuksia talousarvion tulopuoleen.
            
            
               2020/0004 (NLE)
            
            
               Ehdotus
            
            
               NEUVOSTON ASETUS
            
            
               tiettyjä kalastustuotteita koskevien unionin autonomisten tariffikiintiöiden avaamisesta ja hallinnoinnista kaudeksi 2019–2020 annetun neuvoston asetuksen (EU) 2018/1977 muuttamisesta
            
            
               EUROOPAN UNIONIN NEUVOSTO, joka 
            
            
               ottaa huomioon Euroopan unionin toiminnasta tehdyn sopimuksen ja erityisesti sen 31 artiklan, 
            
            
               ottaa huomioon Euroopan komission ehdotuksen, 
            
            
               sekä katsoo seuraavaa: 
            
            
               (1)Neuvoston asetuksella (EU) 2018/1977
                  1
                avattiin tiettyjä kalastustuotteita koskevat unionin autonomiset tariffikiintiöt ja säädettiin niiden hallinnoinnista kaudeksi 2019–2020. Kullekin tariffikiintiölle on päätetty tarkoituksenmukaiset määrät, jotta unionin tuotannonalalle voitaisiin varmistaa riittävä tarjonta kaudeksi 2019–2020. 
            
            
         
         
            
               (2)Asetuksen (EU) 2018/1977 liitteen luettelossa mainitussa, järjestysnumeron 09.2750 mukaisessa autonomisessa tariffikiintiössä kuvausta ”kalanmäti, pesty ja puhdistettu kiinni olevista sisälmyksistä, suolattu tai suolavedessä, kaviaarinkorvikkeiden jalostukseen tarkoitettu” vastaavat ainoastaan CN-koodiin ex 0305 20 00 (Taric-koodi 35) kuuluvat tuotteet.
            
            
            
               (3)Asetusta (EU) 2018/1977 edeltäneessä neuvoston asetuksessa (EU) 2015/2265
                  2
                kyseisestä tariffikiintiöstä säädettiin kuitenkin eri tavalla, ja siinä kuvauksella ”kalanmäti, pesty ja puhdistettu kiinni olevista sisälmyksistä, suolattu tai suolavedessä, kaviaarinkorvikkeiden jalostukseen tarkoitettu” tarkoitettiin ainoastaan CN-koodiin ex 1604 32 00 (Taric-koodi 20) kuuluvia tuotteita.  
            
            
            
               (4)Järjestysnumeroon 09.2750 liittyvää CN-koodia koskeva muutos johti siihen, että tuotannonalan oli vaikea tulkita kyseistä säännöstä ja ymmärtää kyseisten kahden CN-koodin välistä eroa (tätä seikkaa vahvisti se, että ne ovat saman järjestysnumeron alla), mikä vaikutti kielteisellä tavalla EU:n jalostusalaan. 
            
            
            
               (5)On aiheellista muuttaa järjestysnumeron 09.2750 tariffikiintiön tuotekattavuutta lisäämällä siihen yhden vuoden ajaksi CN-koodi ex 1604 32 00 ja siihen liittyvä Taric-koodi 20 sekä lisätä asianomaiseen kohtaan kyseisiä CN- ja Taric-koodeja koskeva alaviite, jossa mainitaan ajanjakso 1.1.2019–31.12.2019. 
            
            
            
               (6)Sen vuoksi asetusta (EU) 2018/1977 olisi muutettava.
            
            
            
               (7)Aika, jona asetuksella (EU) 2018/1977 avattuja kiintiöitä sovelletaan ensimmäisenä vuonna, alkaa 1 päivänä tammikuuta 2019 ja päättyy 31 päivänä joulukuuta 2019. Koska on välttämätöntä taata talouden toimijoiden tasavertainen kohtelu ja ottaen huomioon, ettei järjestysnumeron 09.2752 tariffikiintiötä ole vielä käytetty loppuun, tätä asetusta olisi sovellettava takautuvasti 1 päivästä tammikuuta 2019, jotta kalanmätiä (valmiita tuotteita) käyttävillä talouden toimijoilla säilyisi mahdollisuus käyttää hyödyksi suotuisaa kiintiötullia keskeytymättä tietyn rajoitetun ajan. Samoista syistä asetuksen olisi tultava voimaan välittömästi, 
            
            
            
            
               ON HYVÄKSYNYT TÄMÄN ASETUKSEN: 
            
            
               1 artikla
            
            
               Muutetaan neuvoston asetuksen (EU) 2018/1977 liitteen kolmas rivi (järjestysnumero 09.2750) seuraavasti:
            
            
            
               (1)korvataan sarakkeessa ”CN-koodi” oleva merkintä seuraavasti: 
            
            
               ”ex 0305 20 00
            
            
                ex 1604 32 00”; 
            
         
         
            
            
               (2)korvataan sarakkeessa ”Taric-koodi” oleva merkintä seuraavasti:
            
            
               ”35
            
            
                 
                       20”;
            
            
               (3)lisätään alaviite sarakkeeseen ”Tavaran kuvaus” sanojen ”kaviaarinkorvikkeiden jalostukseen tarkoitettu” jälkeen seuraavasti: 
            
            
               ”Taric-koodin 1604 32 00 20 osalta tätä tariffikiintiötä sovelletaan 1.1.2019–31.12.2019”.
            
            
            
               2 artikla 
            
            
               Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. 
            
            
               Sitä sovelletaan 1 päivästä tammikuuta 2019.
            
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. 
            
            
            
               Tehty Brysselissä 
            
            
            
               Neuvoston puolesta 
            
            
               Puheenjohtaja
            
            
               SÄÄDÖSEHDOTUKSEEN LIITTYVÄ RAHOITUSSELVITYS
            
            
               1.1.EHDOTUKSEN NIMI
            
            
               Ehdotus tiettyjä kalastustuotteita koskevien unionin autonomisten tariffikiintiöiden avaamisesta ja hallinnoinnista kaudeksi 2019–2020 annetun neuvoston asetuksen (EU) 2018/1977 muuttamisesta.
            
         
         
            
               2.BUDJETTIKOHDAT
            
            
               Tulopuolen budjettikohta: Luku 1 2 ja momentti 1 2 0 – päätöksen 2014/335/EU, Euratom 2 artiklan 1 kohdan a alakohdassa tarkoitetut tullimaksut ja muut maksut (varainhoitovuodelle 2019 talousarvioon otettu määrä – 21 471,2 miljoonaa euroa)
            
            
               (ainoastaan käyttötarkoitukseensa sidottujen tulojen tapauksessa). Tulot osoitetaan seuraavaan menolukuun: 
            
            
               3.RAHOITUSVAIKUTUKSET
            
            
               ◻
                     Ehdotuksella ei ole rahoitusvaikutuksia.
            
            
               X Ehdotuksella ei ole rahoitusvaikutuksia menoihin, mutta sillä on rahoitusvaikutuksia tuloihin.
            
            
               ◻
                     Ehdotuksella on rahoitusvaikutuksia käyttötarkoitukseensa sidottuihin tuloihin – vaikutukset ovat seuraavat:
            
            
               (euroa)
            
            
                     
                        Tulopuolen budjettikohta
                           3
                        
                     
                  
                  
                     
                        Vuosi 2019
                     
                  
               
                     
                        Momentti 1 2 0 – Tullimaksut ja muut maksut
                     
                  
                  
                     
                        3 561 518
                     
                  
               
               4.PETOSTENTORJUNTA
            
            
               Joidenkin tämän neuvoston asetuksen soveltamisalaan kuuluvien tuotteiden tiettyä käyttötarkoitusta valvotaan unionin tullikoodeksista annetun Euroopan parlamentin ja neuvoston asetuksen (EU) N:o 952/2013 254 artiklan mukaisesti.
            
            
               5.MUUT HUOMAUTUKSET
            
            
               1.Asetuksen pääasiallinen vaikutus on Euroopan unionille aiheutuvat tulonmenetykset, jotka johtuvat siitä, että järjestysnumeron 09.2750 tariffikiintiön tuotekattavuutta muutetaan lisäämällä siihen yhden vuoden ajaksi CN-koodi 1604 32 00 (Taric-koodi 20). Samalla asianomaiseen kohtaan lisätään kyseisiä CN- ja Taric-koodeja koskeva alaviite, jossa mainitaan ajanjakso 1.1.2019–31.12.2019.
            
            
            
               2.Bruttomäärä on laskettu käyttäen perusteena autonomisen tariffikiintiön 09.2750 jäljellä olevaa määrää (tarkoittaa, että kiintiö käytetään kokonaan), tuotteen keskihintaa kahden viimeksi kuluneen vuoden aikana ja 20 prosentin suosituimmuustullia 
            
            
               1 097 066,78 (tonnia)* 20,29 (keskihinta/kg) * 20 % (tulli).
            
            
               Näin ollen se ilmaisee tulonmenetyksen enimmäismäärän, sillä yhteisö myöntää kolmansien maiden eri ryhmille suotuisampia kauppaetuuksia (GSP, GSP+, vapaakauppasopimukset). 
            
            
         
         
            
                  
                     (1)
                  
                        Neuvoston asetus (EU) 2018/1977, annettu 14 päivänä joulukuuta 2018, tiettyjä kalastustuotteita koskevien unionin autonomisten tariffikiintiöiden avaamisesta ja hallinnoinnista kaudeksi 2019–2020 (EUVL L 317, 14.12.2018, s. 2).
               
               
                  
                     (2)
                  
                        Neuvoston asetus (EU) 2015/2265, annettu 7 päivänä joulukuuta 2015, tiettyjä kalastustuotteita koskevien unionin autonomisten tariffikiintiöiden avaamisesta ja hallinnoinnista vuosina 2016–2018 (EUVL L 322, 8.12.2015, s. 4).
               
               
                  
                     (3)
                  
                        Perinteisistä omista varoista (maatalousmaksut, sokerimaksut, tullit) ilmoitetaan nettomäärät, jotka saadaan vähentämällä bruttomääristä 20 prosenttia jäsenvaltioiden kantokuluja.